
1.CONTABILITATEA CREANȚELOR ȘI DATORIILOR (Partea a II-a)

APLICAȚIA 1: ACHIZIȚII CU REDUCERI COMERCIALE CARE ACOPERĂ ÎN ÎNTREGIME CONTRAVALOAREA BUNULUI VÂNDUT (100%). STOCURI VERSUS IMOBILIZĂRI CORPORALE

Societățile STARS și SUN sunt parteneri de afaceri din anul N-20, data înființării firmei STARS. Firma STARS a rămas fidelă de la înființare furnizorului său SUN.

Cazul 1: Societatea STARS achiziționează pe data de 08.03.N un telefon mobil în valoare de 1.000 lei de la furnizorul său SUN. În contextual vechilor relații de afaceri STARS primește pentru această achiziție de la furnizorul său o reducere comercială de 100% (practic STARS nu plătește nimic furnizorului său SUN). STARS recepționează telefonul și îl dă în consum la data achiziției. 
Cazul 2: Societatea STARS achiziționează pe data de 08.03.N un televizor în valoare de 5.000 lei de la furnizorul său SUN. În contextual vechilor relații de afaceri STARS primește pentru această achiziție de la furnizorul său o reducere comercială de 100% (practic STARS nu plătește nimic furnizorului său SUN). Perioada de amortizare aleasă de STARS este de 5 ani, metoda de amortizarea liniară. Televizorul a fost pus în funcțiune la data achiziției. 

Se cere: Contabilizați:

1. Achiziția activelor în cele două cazuri în condițiile primirii reducerii de 100%. Există vreo diferență în ceea ce privește contabilizarea? 
2. Darea în consum a telefonului;
3. Ce înregistrări contabile se efectuează începând cu luna aprilie N legat de imobilizările corporale?

APLICAȚIA 2: ACHIZIȚII CU REDUCERI COMERCIALE PRIMITE PRIN FACTURI ULTERIOARE. STOCURI VERSUS IMOBILIZĂRI CORPORALE

WOLF și FOX sunt două personae juridice române înregistrate în scop de TVA. 

Cazul 1: Societatea WOLF achiziționează pe data de 07.03.N materii prime (saci făină) de la societatea FOX pe baza facturii: preț de cumpărare 1.000 lei, TVA 11%.  Societatea WOLF este nemulțumită de umiditatea făinii dintr-un sac comunicând acest aspect furnizorului său. FOX se simte vinovată și se hotărăște să îi acodre clientului său un rabat pentru defecte de calitate. Astfel, pe data de 15.03.N WOLF primește de la FOX printr-o factură ulterioară reducerea comercială (rabatul) în valoare de 200 lei, TVA 11%.
Varianta 1: La data de 15.03.N WOLF avea încă în stoc făina achiziționată;
Varianta 2: WOLF a dat în consum toată făina pe data de 09.03.N.

Cazul 2: Pe data de 07.12.N-1 WOLF a achiziționat de la FOX un televizor pe baza facturii: preț de cumpărare 3.000 lei, TVA 21%. Perioada de amortizare aleasă de WOLF a fost de 5 ani, metoda de amortizarea liniară. Televizorul a fost pus în funcțiune la data achiziției. Ulterior, la o examinare atentă a televizorului WOLF constată câteva zgârieturi pe ecranul acestuia precum și o tastă lipsă a telecomenzii, comunicând aceste aspecte furnizorului. FOX se simte vinovată și se hotărăște să îi acodre clientului său un rabat pentru defecte de calitate. Astfel, pe data de 01.03.N WOLF primește de la FOX printr-o factură ulterioară reducerea comercială (rabatul) în valoare de 500 lei, TVA 21%. 

Se cere: Contabilizați în toate cazurile prezentate:

1. Achiziția activelor și, unde este cazul consumul; 
2.Reducerea comercială primită. Există vreo diferență de contabilizare pentru cazurile prezentate?
3. Ce înregistrări contabile se efectuează în lunile ianuarie, februarie și martie N legat de imobilizările corporale?

APLICAȚIA 3:  VÂNZĂRI CU REDUCERI COMERCIALE ACORDATE PRIN FACTURI ULTERIOARE 

LILY și ROSE sunt două personae juridice române înregistrate în scop de TVA. LILY produce și vinde umbrele de plajă. În luna martie N LILY vinde un lot de umbrele de plajă clientului său ROSE pe baza facturii nr. 150 din data de 07.03.N, prețul de vânzare fiind 10.000 lei, TVA 21%.

Cazul 1: ROSE reclamă existența în lotul primit a câtorva umbrele defecte. Simțindu-se vinovată societatea LILY îi acordă clientului printr-o factură ulterioară emisă pe data de 15.03.N o reducere comercială (rabat) în sumă de 1.000 lei, TVA 21%.
Cazul 2: La sfârșitul primului trimestru LILY îi acordă clientului ROSE un risturn pentru fidelitatea acestuia în valoare de 1.000 lei, TVA 21%.
Se cere: Contabilizați la societatea LILY:

1. Vânzarea umbrelelor de plajă; 
2.Reducerea comercială acordată clientului ROSE în cele două cazuri. Există vreo diferență de contabilizare?

APLICAȚIA 4:  REDUCERI FINANCIARE ACORDATE/PRIMITE

SARA și LARA sunt două personae juridice române înregistrate în scop de TVA. Pe data de 02.03.N SARA și LARA încheie un contract de vânzare cumpărare privind achiziția/vânzarea unor mărfuri. În contract se prevede ca plata contravalorii mărfurilor vândute să fie efectuată în termen de 60 de zile de la data primirii facturii. 
SARA achiziționează mărfuri de la LARA pe baza facturii primite în data de 07.03.N care cuprinde un preț de cumpărare de 10.000 lei, TVA 21%. SARA își anunță furnizorul că, întrucât, administratorul intenționează în viitorul apropiat să plece din țară și să închidă firma, va plăti prin bancă datoria peste trei zile, respectiv pe data de 10.03.N. Prin urmare LARA îi acordă pe data de 10.03.N clientului său pentru plata facturii înainte de scadență o factură de reducere care cuprinde un scont de decontare în valoare de 1.000 lei, TVA 21%, încasând în aceeași zi prin bancă restul creanței.

Se cere: Precizați înregistrările contabile care se efectuează în contabilitatea celor două societăți.

APLICAȚIA 5:  DECONTĂRI ÎNTRE ENTITĂȚILE AFILIATE

Societatea XENIA deține 80% din capitalul societății XAVIER, așadar societățile XENIA și XAVIER formează un grup.  Ambele societăți sunt înregistrate în scop de TVA. În cursul exercițiului financiar N între cele două societăți afiliate au loc următoarele tranzacții:
a)Pe data de 01.05.N XENIA achiziționează mărfuri de la furnizorul SAM cost de achiziție 10.000 lei.
b)Pe data de 05.05.N XENIA vinde mărfurile societății XAVIER, preț de vânzare 12.000 lei.
c)Pe data de 08.05.N XENIA încasează de la XAVIER contravaloarea mărfurilor vândute.
d)Pe data de 10.05.N XAVIER vinde mărfurile clientului SISI la prețul de vânzare 13.000 lei.
e)Pe data de 04.06.N XAVIER achiziționează mărfuri de la furnizorul LAMI, cost de achiziție 20.000 lei
f)Pe data de 08.06.N XAVIER vinde mărfurile societății XENIA, preț de vânzare 22.000 lei.
g)Pe data de 10.06.N XAVIER încasează de la XENIA contravaloarea mărfurilor vândute.

Se cere: Evidențiați în contabilitatea celor două societăți XENIA și XAVIER tranzacțiile de mai sus.





2.CONTABILITATEA SUBVENȚIILOR. SUBVENȚII AFERENTE ACTIVELOR VERSUS SUBVENȚII AFERENTE VENITURILOR. RAMBURSAREA SUBVENȚIILOR

APLICAȚIA 6: SUBVENȚII AFERENTE UNUI ACTIV AMORTIZABIL 

Pe data de 08.05.N societatea FOX semnează un contract de finanțare privind primirea unei subvenții guvernamentale în valoare de 15.000 lei. Primirea subvenției este condiționată de achiziția unui echipament de extracție a petrolului. Presupunem că FOX încasează subvenția pe data de 15.05.N și achiziționează echipamentul pe data de 28.05.N la costul de achiziție de 45.000 lei. Conform politicilor contabile FOX a estimat pentru echipament o durată de viață utilă de 5 ani și a ales metoda de amortizare liniară. Presupunem că echipamentul este vândut la data de 31.08.N+1 la prețul de vânzare de 50.000 lei firmei WOLF. FOX și WOLF sunt înregistrate în scop de TVA.

Se cere:
a) Precizați ce înregistrare contabilă se efectuează la semnarea contractului de finanțare? Dar la încasarea subvenției?
b) Precizați ce înregistrări contabile trebuie să efectueze FOX lunar legat de echipamentul de extracție a petrolului și subvenție;
c)Precizați ce înregistrări contabile se efectuează la vânzarea echipamentului?

PRECIZARE: De regulă contractele de finanțare prevăd obligativitatea entității beneficiare de a păstra în gestiune activul achiziționat din subvenții un anumit un anumit număr de ani, în caz contrar, ridicându-se problema rambursării subvenției. În exemplul nostru, pentru simplificarea calculelor, am optat pentru vânzarea acestuia după o perioadă de timp mai mică decât ar presupune realitatea practică.

APLICAȚIA 7: SUBVENȚII NEMONETARE EVALUATE LA VALOAREA JUSTĂ: SUBVENȚIILE AFERENTE UNUI TEREN CONDIȚIONATE DE CONSTRUIREA UNEI CLĂDIRI PE TERENUL RESPECTIV:

FOX primește în luna mai N un teren cu titlu de subvenție de la autoritățile locale în vederea construcției unei case de copii. Acordarea terenului drept subvenție este condiționată de construcția clădirii și menținerea destinației acesteia (casa de copii). Valoarea justă a terenului stabilită de un expert evaluator este de 4.000.000 lei. Presupunem că în luna decembrie N+1 construcția este recepționată și inaugurată, cheltuielile aferente construcției fiind 8.500.000 lei. Conform politicilor sale contabile FOX va amortiza clădirea liniar în 40 de ani.
Se cere:
a) Precizați înregistrarea contabilă privind recunoașterea subvenției;
b) Precizați când va recunoaște FOX venitul în avans la venituri curente având în vedere că terenul NU se amortizează? 
[bookmark: _Hlk192167268]APLICAȚIA 8: SUBVENȚII AFERENTE VENITURILOR PRIMITE ANTERIOR ÎNREGISTRĂRII ÎN CONTABILITATE A CHELTUIELILOR PE CARE ACESTEA URMEAZĂ A LE ACOPERI:

FOX primește și încasează în luna ianuarie N o subvenție în valoare de 4.000.000 lei pentru a compensa o parte din cheltuielile cu salariile personalului aferente întregului an N. Cheltuielile lunare cu salariile personalului sunt în valoare de 750.000 lei.

Se cere: 
a) Precizați cum recunoaște FOX în luna ianuarie subvenția primită ca venit în avans sau ca venit curent?
b) Ce înregistrări contabile efectuează FOX lunar?

[bookmark: _Hlk192167429]APLICAȚIA 9: SUBVENȚI AFERENTE VENITURILOR PRIMITE ÎN ACEEAȘI PERIOADĂ CU  ÎNREGISTRAREA ÎN CONTABILITATE A CHELTUIELILOR PE CARE ACESTEA URMEAZĂ A LE ACOPERI:

În cursul anului N, începând cu luna ianuarie,  FOX primește lunar o subvenție în sumă de 333.333 lei pentru a compensa o parte din cheltuielile cu salariile personalului aferente lunii în cauză care se ridică la 750.000 lei.
Se cere: 
a) Precizați cum recunoaște FOX în luna ianuarie subvenția primită ca venit în avans sau ca venit curent?
b) Ce înregistrări contabile efectuează FOX lunar?

APLICAȚIA 10: RAMBURSAREA SUBVENȚIILOR AFERENTE ACTIVELOR:

La data de 15.12.N-2 FOX a achiziţionat o linie de producţie la costul de 100.000 lei, subvenţia guvernamentală primită și încasată la aceeași dată fiind de 60.000 lei. Conform politicilor contabile ale firmei FOX, durata de viaţă utilă a activului a fost estimată la 5 ani, iar metoda de amortizare aleasă a fost cea liniară. În continuare presupunem că la data de 31.12.N, ca urmare a nerespectării unor clauze contractuale impuse, FOX se vede nevoită să ramburseze 90% din valoarea subvenţiei primite.

Se cere: Contabilizați rambursarea subvenției.



APLICAȚIA 11:    RAMBURSAREA SUBVENȚIILOR AFERENTE VENITURILOR CÂND NU EXISTĂ UN SOLD DE VENIT ÎN AVANS:

În cursul anului N-1, începând cu luna ianuarie,  FOX a primit și încasat lunar o subvenție în sumă de 333.333 lei pentru a compensa o parte din cheltuielile cu salariile personalului aferente lunii în cauză care se ridicau la 750.000 lei. În luna iunie N, în urma unui control se constată o serie de nereguli și FOX este obligată să restituie subvenția.

Se cere: Contabilizați rambursarea subvenției.

APLICAȚIA 12:  RAMBURSAREA SUBVENȚIILOR AFERENTE VENITURILOR CÂND  EXISTĂ UN SOLD DE VENIT ÎN AVANS:

FOX a primit și încasat la în luna ianuarie a anului N o subvenție pentru plata salariilor aferente întregului an N în sumă de 2.400.000 lei. La începutul lunii mai N, în urma unui control se constată o serie de nereguli și FOX este obligată să restituie integral subvenția.

Se cere: Contabilizați rambursarea subvenției.

3.CONTABILITATEA CAPITALURILOR PROPRII 

APLICAȚIA 13: REZULTATUL REPORTAT: REPARTIZAREA DIVIDENDELOR. REGULARIZAREA DIVIDENDELOR INTERIMARE

Societatea AMMA a aprobat pe  data de 10.11. anul N, situațiile financiare interimare aferente celui de-al treilea trimestru al anului N și a hotărât repartizarea de dividende interimare în valoare de 200.000 lei, acesta fiind profitul contabil net înregistrat la data de 30.09.N. Dividendele interimare nete au fost achitate asociaților pe data de 25.11.N.
Varianta 1: La data de 31.12.N profitul net anual înregistrat și prezentat în bilanț în contul 121 a fost de 300.000 lei. La data de 20.02.N+1, AGA a aprobat situațiile financiare anuale și repartizarea integrală a profitului net sub formă de dividende.  Dividendele nete au fost achitate asociaților pe data de 25.03.N+1;
Varianta 2: La data de 31.12.N profitul net anual înregistrat și prezentat în bilanț în contul 121 a fost de 100.000 lei. La data de 20.02.N+1, AGA a aprobat situațiile financiare anuale și repartizarea integrală integrală a profitului net sub formă de dividende.  

Se cere:
a) Precizați dacă la data de 30.09.N trebuie efectuată vreo înregistrare contabilă; 
b) Contabilizați la data de 25.11.N reținerea impozitului pe dividende și plata dividendelor nete cuvenite asociaților;
c) Contabilizați plata impozitului pe dividende;
d) Precizați în cele două variante ce înregistrare contabilă se efectuează la data de 01.01.N+1;
e) Contabilizați în cele două variante repartizarea profitului net la dividende;
f) Contabilizați în cele două variante regularizarea dividendelor interminare;
g) Contabilizați în prima variantă reținerea impozitului pe dividende suplimentar, plata acestuia și plata dividendelor nete cuvenite asociaților;
h) Contabilizați în cea de a doua variantă corectarea dividendelor interimare la care asociații aveau dreptul, rectificarea impozitului pe dividende plătit în plus și restituirea de către asociați a dividendelor plătite în plus.

APLICAȚIA 14:  REZULTATUL REPORTAT: MODIFICAREA POLITICILOR CONTABILE

Societatea POLIANA avea la data de 01.01.N un stoc inițial de 50 bucăți de materiale consumabile evaluat la 50 lei/bucată. În cursul lunii decembrie N au avut loc următoarele intrări și ieșiri de materiale consumabile (singurele din cursul anului):
 La data de 10.12.N s-au achiziționat 100 bucăți materiale consumabile la costul de achiziție unitar de 60 lei/bucată;
 La data de 15.12.N s-au dat în consum 125 bucăți materiale consumabile.
Politica contabilă a firmei prevede pentru evaluarea stocurilor la ieșirea din gestiune utilizarea metodei CMP (cost mediu ponderat). În luna mai anul N+1, o dată cu aprobarea situațiilor financiare, administratorul firmei a decis să schimbe politica de evaluare a stocurilor la ieșirea din gestiune, astfel că începând cu anul N+1 aceasta va utiliza metoda FIFO (primul intrat – primul ieșit). Motivele schimbării au fost legate de situația reală: stocurile erau date în consum în ordinea intrării în gestiunea societății comerciale.

Se cere: precizați ce înregistrare contabilă se efectuează după aprobarea situațiilor financiare anuale.

APLICAȚIA 15:  REZULTATUL REPORTAT: CORECTAREA ERORILOR: IMPOZIT PE PROFIT SUPLIMENTAR DE PLATĂ

SARAH este o societate comercială plătitoare de impozit pe profit și înregistrată în scop de TVA.
Varianta 1: În luna iulie anul N, SARAH constată că a omis înregistrarea în contabilitate a unei facturi de prestări de servicii în valoare de 800 lei, emisă unui client al său HADASA în luna noiembrie a anului precedent. Potrivit politicilor contabile ale firmei, se consideră eroare semnificativă o eroare mai mare de 5% din cifra de afaceri. Cifra de afaceri a societății SARAH este în valoare de 300.000 lei. Politicile contabile ale firmei prevăd ca operațiunile de corectare a erorilor nesemnificative aferente exercițiilor financiare precedente să se realizeze pe seama rezultatului reportat. Pentru a calcula diferența de impozit pe profit presupunem că veniturile anului precedent au fost în valoare de 1.500 lei, iar cheltuielile în valoare de 300 lei.
Varianta 2: În luna iulie anul N, SARAH  constată că a omis înregistrarea în contabilitate a unei facturi de prestări servicii în valoare de 1.000 lei, emisă unui client al său ABIGAIL în luna noiembrie a anului precedent. Potrivit politicilor contabile ale firmei, se consideră eroare semnificativă o eroare mai mare de 1,5% din activul net. Activul net al societății SARAH este în valoare de 300.000 lei. Politicile contabile ale firmei prevăd ca operațiunile de corectare a erorilor nesemnificative aferente exercițiilor financiare precedente să se realizeze pe seama contului de profit și pierdere.

Se cere: 
a) Precizați în cele două variante în ce măsură eroarea constatată este considerată a fi una semnificativă sau nesemnificativă;
b) Precizați în cele două variante cum se contabilizează corectarea erorii;
c) Precizați în cazul primei variante cum se contabilizează diferența de impozit pe profit.

APLICAȚIA 16:  REZULTATUL REPORTAT: CORECTAREA ERORILOR: IMPOZIT PE PROFIT DE RECUPERAT

CRUELLA este o societate comercială plătitoare de impozit pe profit și înregistrată în scop de TVA. În luna iulie anul N, societatea  CRUELLA constată că a omis înregistrarea în contabilitate a unei facturi de energie în valoare de 30.000 lei, primită de la ENEL în luna octombrie a anului precedent. Potrivit politicilor contabile ale firmei, se consideră eroare semnificativă o eroare mai mare de 7% din total capitaluri proprii. Capitalurile proprii totale ale firmei CRUELLA sunt în valoare de 300.000 lei. Pentru a calcula diferența de impozit pe profit presupunem că veniturile anului precedent au fost în valoare de 100.000 lei, iar cheltuielile în valoare de 40.000 lei.
Se cere: 
a) Precizați în ce măsură eroarea constatată este considerată a fi una semnificativă sau nesemnificativă;
b) Precizați cum se contabilizează corectarea erorii;
c) Precizați cum se contabilizează diferența de impozit pe profit.






4.CONTABILITATEA DATORIILOR PE TERMEN LUNG 

APLICAȚIA 17:  ÎMPRUMUTURI DIN EMISIUNI DE OBLIGAȚIUNI

PINK este o societate comercială pe acțiuni astfel că în baza Legii 31/1990 poate emite împrumuturi obligatare. PINK are un capital social în valoare de 33.000.000 lei împărțit în 300.000 de acțiuni. La data de 01.04.N, PINK emite un împrumut obligatar constituit din 10.000 obligațiuni, preț de emisiune 100 lei/obligațiune, preț de rambursare 120 lei/ obligațiune, valoare nominală 110 lei/ obligațiune, societatea comercială CRIMSON fiind investitorul care plătește integral obligațiunile cumpărate la data emisiunii lor. Împrumutul este lansat pe o perioadă de 5 ani cu o rată anuală a dobânzii de 20%. Emisiunea și subscrierea sunt efectuate de către BCR în numele firmei PINK care plătește un comision de 5.000 lei. Prima de rambursare se amortizează liniar pe durata împrumutului.
Rambursarea se realizează prin tragere la sorți anuală astfel: câte 2.000 de obligațiuni la fiecare dată de 31 martie, dată când se plătește și dobânda anuală; 
Se cere:
a) Contabilizați la data de 01.04.N subscrierea împrumutului obligatar și încasarea lui;
b) Contabilizați cheltuielile cu emisiunea împrumutului;
c) Ce înregistrări contabile ar trebui efectuate lunar de firma PINK legate de împrumutul obligatar?
d) Cu ce valoare va figura împrumutul obligatar în bilanțul întocmit la data de 31.12.N?
e) Ce înregistrări contabile ar trebui efectuate la data de 31.03.N+1?
f) Care este valoarea dobânzii lunare contabilizate începând cu data de 01.04.N+1?
g) Cu ce valoare va figura împrumutul obligatar în bilanțul întocmit la data de 31.12.N+1?

